Hu Tao Datang Menghantui Anda, Fon Kolaborasi Terbaru Genshin Impact bersama OnePlus!

Sekarang sudah banyak syarikat fon yang mula berkolaborasi dengan francais anime mahu pun game. Genshin Impact juga tidak terlepas daripada kolaborasi ini kerana terdapat fon baru yang akan dilancarkan nanti! Kalau anda ingin tahu, Genshin Impact sekali lagi berkolaborasi dengan OnePlus untuk melancarkan OnePlus Ace Pro edisi Hu Tao!

Pengumuman tersebut telah dibuat melalui weibo malah anda juga boleh dapatkan wallpaper Hu Tao secara percuma untuk fon anda! Malang sekali dalam pengumuman tersebut tidak mendedahkan reka bentuk fon serta item bonus yang akan datang dengan pembelian fon tersebut. Ianya akan diumumkan secara rasmi pada Oktober ini dan mungkin berkemungkinan besar sudah boleh tempah pada waktu itu nanti.

Jika dilihat pada fon OnePlus edisi Sucrose yang lalu, set fon tersebut berharga lebih kurang 3799 yuan (anggaran RM 2500). Sudah tentu ia datang dengan kotaknya tersendiri yang bertemakan watak tersebut. Jadi tidak peliklah jika Fon Genshin Oneplus yang baru ini mempunyai imej Hu Tao. Item lain seperti base, stand, kipas penyejuk dan badge juga mungkin tersedia untuk fon edisi Hu Tao ini.

Bukan setakat itu sahaja, pemain Genshin Impact yang membeli fon Sucrose juga telah mendapat bonus dalam game seperti 1000 primogem, item untuk upgrade watak dan juga Nutritious Meal. OnePlus Ace Pro yang baru ini juga mungkin akan memberikan bonus yang sama nanti.
Tidak lengkaplah fon tersebut jika tiada tema Hu Tao padanya. Jangan terkejut pula kalau watak tersebut bersama hantunya menyergah anda nanti apabila menggunakan fon ini.

Seperti biasa, cara untuk mendapatkan fon ini hanyalah melalui OPPO Mall atau pengedar rasmi OnePlus di China. Memang anda kena cari proxy untuk membeli fon ini nanti. Tetapi hati-hati juga apabila menggunakan proxy sebab ramai juga yang ditipu. Kalau anda ingin mendapatkan liputan lain mengenai Genshin Impact daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Genshin ImpactHu TaoOnePlusOnePlus Ace Pro


CI Games melancarkan kempen dramatik Sniper Ghost Warrior Contracts 2: Welcome To Kuamar

Pada bulan lepas, Sniper Ghost Warrior Contracts 2 telah mendedahkan gameplay menarik, dan CI Games teruja untuk berkongsi dengan lebih dekat mengenai sekuel yang dinanti-nantikan: Kuamar. Trailer hebat ini memberikan pemain melihat pelbagai kawasan yang akan mereka bermain ketika sedang snipe, menyelinap dan bertempur dengan musuh dalam permainan Sniper Ghost Warrior terbaik setakat ini. Sniper Ghost Warrior Contracts 2 akan dilancarkan pada 4 jun 2021 untuk PS5, PS4, Xbox SeriesX/S, Xbox One dan PC.

Setelah mendapat pelbagai respon mengenai senjata dan skin eksklusif yang dilancarkan untuk edisi fizikal Sniper Ghost Warrior Contracts 2, CI Games akan mengembangkan lagi reward di edisi digital, yang boleh dipesan lebih awal di Steam. Setiap pembeli pra-pesan SGWC2 akan mendapat:

Marcus Tactical: Sniper ringan dengan stability yang bagus
FFF-45 ACP Luring Pistol: Senjata sisi dengan peluru menarik
Rock AS100: Senapang patah hebat yang boleh menembak peluru buckshot atau slug
Skin Blue Servers
Skin Warning Stripes

Kuamar adalah wilayah yang terletak diantara sempandan Lubnan dan Syria yang berasal dari Timur Tengah moden. Kediktatoran yang kejam, dipimpin oleh Presiden Omar Al-Bakr dan isterinya, Bibi Rashida, telah menguasai wilayah tersebut selama lebih 20 tahun dan mereka perlu dihentikan. Dengan maklumat dari Control, pemain mengambil peranan sebagai Raven, melaksanakan kontrak di semua lokasi baru dalam usaha menjatuhkan organisasi jenayah berbahaya ini dan mengheret mereka ke pengadilan.
Kuamar menyediakan pemain dengan pelbagai jenis permainan sniper, yang dapat meningkatkan level kawasan dan objektif dari Contract. Dalam Sniper Ghost Warrior Contracts 2, terdapat 5 peta berbeza yang boleh dimainkan mengikut pemain. Senjata dan gajet realistik di-unlock setiap campaign. Manakala, mata terkumpul juga boleh digunakan untuk meningkatkan skil bagi membuat gaya permainan tersendiri. Semasa pemain mengumpulkan senjata dan meningkatkan skil, mereka boleh bermain di setiap contract dengan pelbagai pendekatan untuk mengumpul lebih banyak ganjaran.
Di Sniper Ghost Warrior Contracts 2, CI Games menetapkan standard baru untuk francais first person sniper, dengan jarak sniping sejauh 1000m mengikut rekod francais, peta sandbox yang luas, senjata/gajet realistik, dan visual serta gameplay yang ditingkatkan menjadikan ianya pengalaman terbaik untuk peminat Sniper.
Pra-pesan untuk edisi fizikal PS5, PS4, Xbox Series X/S dan Xbox One tersedia sekarang dari kedai dalam talian terpilih, sementara pemain PC boleh membuat pra-pesan SGWC2 di Steam sekarang! Semua pra-pesanan akan mengandungi bonus senjata dan skin eksklusif.
 Pra-pesan di sini

Sniper Ghost Warrior Contracts 2Release Date: 2021-06-04PlayStation 4, PlayStation 5, Steam, Xbox One, Xbox Series X|S
Sniper Ghost Warrior Contracts 2 adalah permainan video penembak taktik yang akan datang yang dikembangkan dan diterbitkan oleh CI Games. Ini adalah entri keenam dalam siri Sniper: Ghost Warrior dan merupakan sekuel Sniper Ghost Warrior Contracts. Permainan ini akan diluncurkan pada Q1 2021 untuk Microsoft Windows, PlayStation 4 dan Xbox One.

Jangan lupa untuk ikuti kami di TikTok!
  @gamersantaimy
Tags: ci gamesSGWC2Sniper Ghost Warrior Contracts 2


Buru raksasa bersama kerusi gaming Secretlab Monster Hunter Edition!

Bersiaplah untuk memburu Raja Langit dengan Secretlab TITAN Evo Monster Hunter Edition, ditempa dari api Smithy. Direka khas dengan kerjasama Capcom, pemaju permainan legenda. Jangan lepaskan peluang untuk mendapatkan bahagian terakhir dari set armor Rathalos anda.

Kolaborasi merupakan perkara biasa dalam dunia gaming dan Secretlab tentunya tidak asing dengan reka bentuk uniknya. Syarikat kerusi gaming ini telah melancarkan satu lagi produk kolaborasi baru yang diilhamkan oleh Rathalos dari permainan terkenal Monster Hunter. Dengan Monster Hunter Rise yang akan dilancarkan ke PC pada tahun 2022, kita akan dapat memburu raksasa kembali. Sehingga itu, anda mungkin dapat memenuhi keperluan anda dengan penampilan kerusi gaming Secretlab Titan Evo 2022 Monster Hunter Edition yang baru.

Kerusi ini dihiasi dengan ikonografi wyvern ikonik siri ini iaitu Rathalos. Ia merupakan kerusi gaming pertama yang diilhamkan oleh Monster Hunter di dunia. Ia juga dilengkapi dengan semua ciri premium yang anda harapkan dari tempat duduk Secretlab, termasuk armrest full-metal 4D dan lumbar support system L-Adapt empat arah. Jadi anda akan mendapat sokongan penuh dari kerusi itu dan menjadikannya sebuah kerusi gaming terbaik di sekitar anda.
Sekiranya anda masih tidak yakin dengan sokongan penuh itu, anda boleh lihat tengkorak Rathalos berwarna merah yang terpampang di bahagian belakang kerusi, yang dapat membuatkan raksasa lain takut semasa anda tengah mengutip barang rampasan terbaru. Sisik merah yang dibuat menggunakan kulit-kulit khas melapisi sayap kerusi dan talon racun Rathalos boleh dijumpai di sepanjang badan dan base kerusi ini. Titan Evo 2022 juga mempunyai recline 165 darjah dan dilengkapi bantal kepala yang menggunakan magnetic memory foam untuk anda gunakan setelah penat memburu.

RelatedPosts

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

One Piece: Apakah inspirasi Luffy Gear 5 (Sun God Nika)?

Jadi, sementara menunggu versi PC Monster Hunter Rise dan kerusi baru ini, anda boleh membaca review kami tentang Monster Hunter Rise dan Monster Hunter Stories 2. Kedua-dua permainan ini merupakan permainan aksi RPG terbaik untuk dimainkan bersama-sama rakan anda.
Anda boleh mendapatkan kerusi ini di laman web rasmi Secretlab di sini. Anda akan dapat segala maklumat mengenai kerusi gaming Secretlab Titan Evo 2022 Monster Hunter Edition dan produk lain Secretlab di laman web tersebut.
Sumber: pcgamesn
Jangan lupa untuk ikuti kami di TikTok!
  @gamersantaimy
Tags: Capcommonster hunterMonster Hunter RiseRathalosSecretlab


[Square Enix Presents] Diperkenalkan sebagai PROJECT ATHIA, kini FORSPOKEN didedahkan secara rasmi!

Yang terakhir telah dikongsikan di Square Enix Presents sebentar tadi adalah sebuah permainan yang sebelum ini diberi teaser dan diperkenalkan sebagai nama PROJECT ATHIA di The Future of Gaming tahun lalu, nampaknya projek permainan terbaru ini telah diberikan nama tetap sebagai Forspoken yang memperkenalkan Frey Holland. Wanita yang kelihatan biasa ini adalah watak utama dalam Forspoken – pengembaraan baru dari pasukan berbakat di Luminous Productions.

Memasuki bumi Athia yang berbahaya, pahlawan muda itu mesti belajar memanfaatkan kebolehan magis untuk terus hidup. Dia akan menghadapi banyak musuh yang menakutkan dan mengatasi percubaan khianat dalam perjalanan tidak seperti yang lain.
Tetapi apa sebenarnya Forspoken, dan apa yang dapat anda harapkan dari projek yang menarik ini?
Jadi apa sebenarnya Forspoken?
Square Enix pada awalnya memperkenalkan permainan ini tahun lalu, sebagai tajuk kerja PROJECT ATHIA seperti yang dinyatakan di atas. Semasa SQUARE ENIX PRESENTS, permainan ini menarik tirai lebih jauh, mengungkapkan dunia, watak dan nama sebenarnya: Forspoken.

Permainan ini adalah pengembaraan berasaskan naratif, dan dikembangkan oleh Luminous Productions. Falsafah studio adalah untuk mencipta pengalaman permainan yang menggabungkan teknologi terkini dengan kreativiti yang tidak terkawal – dan itu adalah kaedah yang cukup tepat untuk menggambarkan permainan baru mereka.
Forspoken telah direka khusus untuk konsol PlayStation 5, memanfaatkan kekuatan dan ciri konsol baru itu untuk membuat permainan yang terasa seperti pengalaman gen seterusnya.
Di Forspoken, anda akan memainkan peranan sebagai Frey, ketika dia memasuki Athia untuk pertama kalinya. Tanah baru ini sangat indah, tetapi juga kejam dan mematikan. Anda dapat melihat bahaya yang akan dihadapinya dalam trailer video terbaru ini:

Frey dihidupkan dengan hebat sekali oleh pelakon Ella Balinska dan dia turut mengongsikan beberapa ppekara dalam permainan ini.
“Sebagai permainan video pertama yang saya bekerja, sangat luar biasa melihat dunia dan kisah Forspoken yang luar biasa bersatu, mengaburkan garis antara realiti dan fantasi,” kata Balinska.
“Frey sebagai watak adalah nyata, dia ibarat masih mentah, dia seorang gadis yang tersesat dri jalannya- secara kiasan dan harfiah – dan merupakan watak yang saya segera berhubung, kerana saya merasakan banyak orang di seluruh dunia juga ketika mereka memulakan pengembaraan ini . “

Tidak begitu banyak pendedahan dalam perkongsian ini, tetapi cukup buat masa kini kerana Forspoken dirancang akan dilancarkan pada tahun 2022 di PS5 dan PC. Tetapi jangan khuatir! Untuk lebih informasi, anda boleh terus ke laman web rasmi Forspoken!
Apa-apa pun, jangan lupa untuk terus bersama kami dalam kemaskini tentang perkongsian permainan yang menakjubkan ini di masa depan, jadi untuk terus mengetahui berita dan maklumat mengenai permainan ini, ikuti Forspoken di Twitter, Instagram, dan Facebook.
Jangan lupa untuk ikuti kami di TikTok!
  @gamersantaimy
Tags: Ella BalinskaForspokenLuminous ProductionsProject AthiaSquare Enix Presents


Shin Kamen Rider Dapat Manga Spin-off, Akan Lihat Perspektif SHOCKER!

Shin Kamen Rider merupakan sebuah filem baru yang akan ditayangkan pada Mac 2023! Tetapi sebelum ia ditayangkan, filem tersebut sudah pun mempunyai manga spin-off. Siri manga itu bertajuk “Shin Kamen Rider Shocker Side” dan akan debut dalam majalah Young Jump.

Kami pasti anda juga teringin untuk melihat visual tersebut. Malang sekali ianya tidak didedahkan. Hanya tajuk serta penulis dan pelukis manga sahaja yang diumumkan. Manga Shin Kamen Rider Shocker Side ini akan ditulis oleh Kyuri Yamada dan dilukis oleh Akeji Fujimura yang terkenal dengan siri As the Gods Will.

Kalau anda ingin tahu, Shocker dalam siri tokusatsu ini merupakan sebuah organisasi jahat. Jadi manga ini akan menceritakan perspektif organisasi tersebut. Watak utama, Takeshi Hongo telah diculik oleh mereka dan ditukarkan menjadi cyborg kuat, Kamen Rider.
Seorang saintis, Dr. Midorikawa, membantu Takeshi melepaskan diri dari cengkaman Shocker sebelum mereka dapat membasuh otak Takeshi untuk menjadi tentera super. Maka, mula lah kisah Shin Kamen Rider untuk membasmi bumi daripada ancaman musuh.

Filem Shin Kamen Rider akan diarah dan ditulis oleh Hideaki Anno, pencipta siri Neon Genesis Evangelion. Dia juga turut mengarahkan filem Shin Godzilla bersama-sama Shinji Higuchi. Untuk pengetahuan anda, filem ini merupakan entri terakhir untuk projek “Shin Japan Heroes Universe”, sebuah projek kolaborasi antara Studio Khara, Toei Co., Ltd, Toho Co., Ltd dan Tsuburaya Productions.
Untuk mendapatkan liputan lain mengenai Kamen Rider daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: mangaShin Kamen RiderShin Kamen Rider Shocker SideShocker Side


Ini Adalah Cara Untuk Mendapatkan Game Steep Secara Percuma di PC!

Steep adalah game mengenai sukan musim sejuk di dunia terbuka yang dibangunkan oleh Ubisoft, ia adalah percuma untuk disimpan jika korang merebutnya sebelum 21 Mei ini. Apa yang diperlukan hanyalah akaun Uplay. Kalau nak ski, main snowboard ataupun terbang menggunakan wingsuit, bolehlah muat turun game ini sekarang!

Inilah cara untuk muat turun game tersebut:

Tekan link ini pada bila-bila masa di antara tarikh 16 Mei sehingga 21 Mei ini.
Tekan pada butang “PC” di halaman bawah page tersebut.
Sign in menggunakan akaun Ubisoft dan ikut arahan pada skrin seterusnya.
Game tersebut akan dimasukkan ke dalam library Uplay korang secara automatik.
Buka Uplay (sila muat turun Uplay dahulu, jika belum berbuat demikian) untuk muat turun dan bermain Steep.

Ia sememangnya tidak rugi untuk muat turun game secara percuma ini, kerana terdapat banyak keseronokan yang korang akan alami. Bermainalah perlumbaan yang sesuai yang dengan korang dan berkongsi pengalaman dengan pemain lain. Korang juga boleh menukar pakaian watak di dalam game. Tunggu apa lagi? Jom kita berski!
Sumber: Ubisoft
Jangan lupa untuk ikuti kami di TikTok!
  @gamersantaimy
Tags: PercumasteepubisofrUplaywingsuit


Dua pasukan FINALIS tournament Apex Legends kantoi guna CHEAT…

Respawn baru sahaja buat pengumuman baru-baru ini yang mereka telah banned lebih daripada 355,000 account Apex Legends yang menggunakan cheat. Itu sebenarnya adalah langkah terbesar menuju ke arah yang betul, tapi angka sebanyak itu sebenarnya agak membimbangkan. Tambahan pula game itu baru sahaja berusia sebulan. Kali ini tidak lain tidak bukan, di mana dua pasukan finalis Apex Legends ditangkap sebab menggunakan cheat.

 Cheaters caught in tournament today… from      apexlegends

Menurut satu post Reddit, terdapat satu gambar screenshot dari Discord di mana penganjur tournament itu sendiri yang menerangkan apa yang berlaku. Kedua-dua pasukan tersebut telah disiasat sejuru selepas perlawanan. Setiap pasukan perlu ada sekurang-kurangnya satu orang untuk melakukan streaming, dan selepas akhir tournament, mereka perlu hantarkan klip markah untuk pasukan sendiri berserta screenshot. Pasukan bernama Kursk sudah jelas terbukti menggunakan taktik helah di mana apabila si streamer mati dalam game dan hanya mampu spectate, dia berulang kali mengubah-ubah skrin supaya rakan sepasukannya tidak kantoi menggunakan aimbot, tiada recoil dan juga semuanya headshot!

Team Barktome juga mempunyai situasi yang sama di mana streamer tidak spectate rakan sepasukannya yang menggunakan hack dengan Wraith. Apabila gameplaynya diteliti semula, Wraith boleh membuat callout tentang kedudukan musuh dengan tepat walaupun tak nampak dorang! Big Yikes! Malah, si Wraith ni lah yang paling banyak dapat kills dan pada waktu yang sama sengaja memberikan peluang untuk rakannya untuk membuat damage dan bunuh musuh supaya dia tak nampak macam hack. Disebabkan kedua-dua pasukan ini tersingkir, pasukan yang mendapat top 3 selepas dorang menjadi pemenang tournament itu.

Kalau korang memang pemain yang pro, tak perlu pun semua cheat ni untuk menang. Orang yang desperate dan nak menang mudah tu memang akhirnya akan kantoi juga. Walaupun cheat dan hack ni sudah jadi perkara biasa dalam Apex Legends, Respawn tidak akan lepas tangan begitu sahaja. Mereka masih akan berusaha berterusan dalam membanteras kesemuanya. Malah mereka akan bekerjasama dengan pihak Anti-Cheat serta akan memperkenalkan sistem report, supaya senang untuk pemain buat laporan secara langsung pada masa akan datang.
Sumber: Reddit
Jangan lupa untuk ikuti kami di TikTok!
  @gamersantaimy
Tags: Apex LegendscheatrespawnTournament


Tarikh keluaran Resident Evil Village, Demo, Gameplay dan banyak lagi diumumkan di Resident Evil showcase!

Resident Evil showcase 2021 memang boleh tahan pengumumannya. Dengan pelbagai pendedahan dalam siri yang lama dalam penerbit permainan terkenal Capcom ini, terutama dengan kedatangan terbaru Resident Evil Village dan pengalaman multiplayer terbaru tidak terlupa siap ada crossover dalam game lain menanti semua peminat Resident Evil!

Jadi tanpa melengahkan masa, jom kita lihat sendiri apa ada dalam pendedahan di Resident Evil showcase 2021!

Tarikh pelancaran dan Demo Resident Evil Village telah didedahkan!
Antara yang paling utama dinantikan di showcase ini sudah semestinya pengumuman Capcom tentang tarikh pelancaran. Resident Evil Village akan hadir ke PS5, Xbox Series X, PC, PS4, dan Xbox One pada 7 Mei 2021. Bukan setakat itu sahaja, akan ada demo akhir musim bunga ini untuk semua platform, tetapi pemilik PS5 boleh mendapatkan akses eksklusif hari ini ke demo “Maiden” yang baru!
Gameplay Resident Evil Village Terbaru

Penampilan baru yang dikongsikan Capcom untuk Resident Evil Village sememangnya memuaskan hati peminat. Pertempuran orang pertama kembali sebagai pemain sekali lagi mengambil peranan Ethan Winters, tetapi Capcom telah memperkenalkan elemen jarak dekat baru seperti cara mengelak dalam permainan.
Semasa bertarung melawan preman vampir di dungeon, Ethan dapat dilihat menyekat serangan mereka sebelum menendang dada mereka. Ethan nampaknya telah belajar beberapa langkah sejak peristiwa Resident Evil 7. Serangan Melee juga, musuh nampaknya menyerang dalam gerombolan  yang semestinya bererti Ethan perlu penuh dengan kekuatan tambahan untuk mengambil jumlah yang lebih besar. Jadi mungkin itu petunjuk bahawa entri ini akan sedikit lebih susah. Terutama kerana musuh sekarang lebih besar dan lebih bervariasi.
Pengalaman Multiplayer dengan Resident Evil Re:Verse

Bukan setakat RE Village sahaja yang didedahkan, sebaliknya dalam permainan ini nanti akan ada Resident Evil RE:Verse, diumumkan oleh produser Tsuyoshi Kanda, sebuah permainan multiplayer yang percuma tersedia dalam pembelian RE Village. (kiranya macam RE: RESISTANCE lah).
RE: Verse adalahmultiplayer yang kompetitif di mana sehingga empat pemain akan bermain sebagai salah satu daripada beberapa watak Resident Evil yang ikonik. Walaupun senarai penuh belum didedahkan, treler menunjukkan protagonis seperti Chris Redfield, Jill Valentine, Leon Kennedy, dan Claire Valentine; serta musuh seperti Nemesis dan juga Jack Baker dari Resident Evil 7.
RE: Verse akan mempunyai ujian beta untuk RE Ambassadors tidak lama lagi, jadi nantikannya!
Resident Evil x The Division 2

Nampaknya, crossover Resident Evil memang tidak dapat dielak. Ramai peminat yang tahu pelbagai permainan yang mendapat crossover dengan Resident Evil, antaranya seperti PUBG Mobile, LifeAfter dan banyak lagi. Yang terbaru, Ubisoft turut memberi kejutan crossover terbaru dengan Resident Evil! Pembangun The Division 2 secara besar-besaran mengesahkan acara crossover yang akan membawa item hasil bertema RE ke game FPS Ubisoft yang popular ini untuk masa yang terhad. Pemain hanya perlu masuk ke acara pada bulan Februari, dari 2 – 15 Februari untuk mendapatkan Pakaian RPD Leon Kennedy.
Teaser Netflix Movie Resident Evil

Capcom memang banyak perkongsian dengan Resident Evil. Masih ingat dengan filem animasi di Netflix yang diumumkan sebelum ini? Sedikit teased diberi oleh Capcom untuk Resident Evil: Infinate Darkness. Tidak banyak pun yang dikongsikan, tetapi ada sedikit sedutan dari teaser animasi CGI tersebut. Rasa tidak sabar nak tontonnya nanti!

Jangan lupa RE: Village kini dibuka untuk Pre-order juga!
Bonus Pre-order
Bonus pre-order akan terdapat Kandungan:

– Mr Raccoon Weapon Charm
– Pek Sumber Survival
Selain itu edisi-edisi terpilih juga tersedia untuk anda membeli!
Collector’s Edition

1 of  3

-
+

Kandungan:

Resident Evil Village
Trauma Pack DLC
Chris Redfield Figure
64-Page Hardcover Art Book
Reversible Microfiber Cloth Map
Steelbook®

Deluxe Edition

Kandungan

Resident Evil Village
Trauma Pack DLC

Complete Bundle

Pek ini mengandungi:

Resident Evil Village
Trauma Pack DLC
Resident Evil 7 biohazard Gold Edition

Selain itu, terdapat Eksklusif dengan pra-pesanan digital di PlayStation 4 dan PlayStation 5 iaitu Soundtrack Mini Resident Evil Village. Bonus terhad hanya tersedia untuk mereka yang membuat pra-pesanan Resident Evil Village dari PS Store. (Pra-pesanan tersedia sehingga 7 Mei 2021 pada 11:59 PM.)
 Muat turun di sini

Resident Evil VillageDeveloper: CAPCOMRelease Date: 2021-05-07Microsoft Windows, PlayStation 4, PlayStation 5, Xbox One, Xbox Series X|S
Resident Evil Village adalah permainan video seram survival yang akan dibangunkan dan diterbitkan oleh Capcom. Ini akan menjadi ansuran utama kesepuluh dalam siri Resident Evil, dan sekuel Resident Evil 7: Biohazard.

Jangan lupa untuk ikuti kami di TikTok!
  @gamersantaimy
Tags: CapcomResident Evil RE:VerseResident Evil showcase 2021Resident Evil Village


Filem MONSTER HUNTER akan keluar pada 13 Ogos 2020 di GSC!

Terdapat banyak filem berdasarkan permainan video yang berjaya dan filem pertama yang kamu fikir mesti Resident Evil oleh Capcom. Sekarang, Capcom ingin mengulangi kejayaan mereka dengan membikinkan filem ‘Monster Hunter‘ yang diarahkan oleh Paul W.S. Anderson. Video di bawah adalah ‘leaked’ trailer mereka:

Anderson juga adalah pengarah di sebalik francais filem Resident Evil dan menjanjikan bahawa ‘Monster Hunter‘ akan mengikuti jejak langkah yang sama seperti permainan video asal. Filem ini berkisarkan pasukan tentera United Nations yang diketuai oleh Natalie Artemis. Pasukan ini secara tidak sengaja terjatuh ke dalam portal yang membawa mereka ke dunia parallel di mana raksasa merayau liar. Dalam dunia ini, mereka belajar bagaimana untuk bertarung raksasa tersebut menggunakan senjata khas, dan harus mempertahankan portal supaya raksasa ini tidak dapat masuk dan menyerang planet Bumi.

Milla Jovovich sebagai Captain Natalie Artemis.
Tony Jaa sebagai The Hunter.
Clifford “T.I.” Harris, Jr. sebagai Link.
Ron Perlman sebagai Admiral.
Diego Boneta – masih tidak diketahui.
Meagan Good – masih tidak diketahui.
Josh Helman – masih tidak diketahui.
Jin Au-Yeung – masih tidak diketahui.

Monster Hunter akan keluar pada 13 Ogos, 2020 di pawagam Golden Screen Cinemas. Berikut adalah pengumuman rasmi oleh pihak GSC sendiri, dan diharapkan peminat akan membanjiri pawagam pada hari tersebut.

Jangan lupa untuk ikuti kami di TikTok!
  @gamersantaimy
Tags: 2020Capcommonster huntermovie


PS5 mungkin akan mengubah reka bentuk perkakasan pada 2022 kerana kekurangan bekalan!

tentangWalaupun PlayStation 5 masih sukar untuk dapat, sesiapa yang memiliki konsol ini pasti tahu betapa besar saiznya. Tidak kira sama ada dalam posisi menegak atau berbaring, saiz PS5 masih akan nampak besar. Namun, itu semua mungkin akan berubah kerana Sony mungkin akan mengubah reka bentuk perkakasan pada 2022.

Menurut VGC, sumber dari industri telah menyatakan bahawa Sony ingin mereka semula PlayStation 5. Lebih khusus lagi, mereka ingin mengubah semula perkakasan dalaman konsol dan bukan penampilan fizikalnya. Nampaknya, ia juga dijangka akan keluar pada tahun 2022 dan akan hadir dengan CPU 6nm “semi-customized” baru dari AMD.
Memandangkan salah satu faktor kepada kekurangan bekalan PS5 adalah kerana kekurangan cip komputer, membuat perubahan pada reka bentuk perkakasan mungkin dapat membantu mengatasi masalah ini dan memudahkan orang membeli PS5. Cip tersebut lebih murah untuk dihasilkan, tetapi ia tidak jelas apa faedah lain yang akan diberikan oleh cip tersebut.

Kekurangan cip bukan satu-satunya sebab mengapa ia begitu sukar untuk pengguna mendapatkan PS5. Pandemik COVID-19 jelas mempengaruhi produksi konsol dan, semasa pelancaran, banyak unit dibeli oleh para scalper. Scalper ini kemudian akan menjual konsol tersebut pada harga yang melampau untuk mendapatkan keuntungan. Ini adalah masalah yang berlanjutan selama berbulan-bulan walaupun PS5 sudah lama dilancarkan.

Oleh itu, kekurangan bekalan PS5 dijangka akan berterusan sehingga tahun 2022. Ia bukan hanya PS5 sahaja kerana Xbox Series X/S juga mengalami masalah yang sama. Ini bermaksud masih banyak orang yang berpegang pada PlayStation 4 dan Xbox One mereka. Apa pendapat anda tentang perubahan reka bentuk perkakasan PS5? Bila lah pengeluaran PS5 akan bertambah baik? Mari kongsi pendapat anda bersama saya di ruang komen! Untuk segala liputan kami tentang PS5, sila tekan pautan ini.
Sumber – VGC
Jangan lupa untuk ikuti kami di TikTok!
  @gamersantaimy
Tags: hardwareperkakasanplaystation 5ps5SonyTeknologi


Cyberpunk 2077 kembali popular selepas keluaran anime Edgerunners, kini Top Seller di Steam!

Cyberpunk 2077 nampaknya telah kembali popular selepas jumlah pemain yang ramai didapati bermain game tersebut pada hujung minggu lepas di platform PC Steam. Hanya ada satu sebab mengapa Cyberpunk 2077 tiba-tiba popular; iaitu kerana tayangan siri anime Cyberpunk: Edgerunners di Netflix!

Menurut Steam Charts (laman web yang menjejaki aktiviti pemain pada platform Steam), jumlah pemain di Cyberpunk 2077 telah meningkat secara drastik sejak beberapa hari lalu. Pada 1 September, Cyberpunk 2077 mempunyai jumlah pemain serentak sebanyak 10,024 secara keseluruhan.

Berikutan pelancaran Cyberpunk: Edgerunners di Netflix, jumlah itu telah melonjak naik. Pada hujung minggu lepas (tepatnya hari Ahad, 19 September), Cyberpunk 2077 mempunyai lebih daripada 85,000 pemain di Steam. Andai kata perkara yang  sama juga sedang berlaku di platform PlayStation dan Xbox, nampaknya Cyberpunk 2077 sedang hangat membuat “comeback”!

Bagi mereka yang tidak tahu, jumlah pemain serentak pada hujung minggu lepas merupakan jumlah tertinggi yang pernah dilihat oleh Cyberpunk 2077. Buat masa ini, Cyberpunk 2077 berada di kedudukan nombor 2 dalam senarai Steam Top Sellers, di bawah Call of Duty: Modern Warfare 2.

Seperti saya kata tadi, sebab terbesar mengapa Cyberpunk 2077 tiba-tiba menemui kejayaan semula adalah berkat Cyberpunk: Edgerunners, siri anime baharu yang mula muncul di Netflix pada minggu lepas.
Walaupun Cyberpunk merupakan IP yang cukup terkenal sebelum keluaran Edgerunners, anime baharu ini membawa perspektif yang lebih unik dan menarik berbanding permainan video kerana penglibatan Studio Trigger, yang terkenal kerana menghasilkan Kill la Kill, SSS. Gridman, Darling in the Franxx, dan anime hebat lain.
Bukan itu sahaja, Edgerunners juga diakui sebagai salah satu anime edaran Netflix paling hebat buat masa ini — jadi saya faham mengapa ramai taksub dengan Cyberpunk buat masa sekarang.

Berikut adalah sinopsis tentang anime:
“Anime Cyberpunk: Edgerunners mengisahkan cerita 10 episod tentang seorang budak jalanan yang cuba bertahan hidup di bandar futuristik yang obses dengan teknologi dan pengubahsuaian badan. Setelah kehilangan segala-galanya, dia memilih untuk teruskan hidup dengan menjadi seorang “edgerunner” – tentera upahan juga dikenali sebagai cyberpunk.”

Satu lagi sebab mengapa Cyberpunk 2077 sedang popular di Steam adalah kerana game itu sedang dijual pada harga diskaun. Asalnya bernilai RM219.00, game itu telah didiskaun sebanyak 50% dan kini boleh dibeli pada harga RM109.50 buat masa terhad.
Jadi apa pendapat anda? Adakah korang pun main Cyberpunk 2077 selepas menonton Edgerunners? Jom kongsi pendapat di ruang komen!
Jangan lupa untuk ikuti kami di TikTok!
  @gamersantaimy
Tags: animeCyberpunk 2077CYBERPUNK: EDGERUNNERSPCsteam


Expansion besar World of Warcraft: Shadowlands ditunda!

Blizzard telah membuat keputusan untuk menunda expansion akan datang untuk World of Warcraft. Secara khusus lagi, syarikat ini mengumumkan bahawa World of Warcraft: Shadowlands, yang dahulu dirancang untuk keluar pada 27 Oktober, kini akan keluar sebelum tamatnya tahun 2020. Untuk melegakan hati peminat sedikit, Blizzard mengesahkan bahawa pre-patch pertama untuk Shadowlands akan keluar pada 13 Oktober.

pic.twitter.com/FCkGYxax60

— World of Warcraft (@Warcraft) October 1, 2020

Blizzard menjelaskan bahawa mereka telah “mendengar” dan “membina” selepas mendengar maklum balas pemain kerana Shadowlands telah dikongsi secara meluas kepada orang ramai. Oleh itu, Blizzard mengatakan bahawa “ia semakin jelas kita memerlukan sedikit masa lagi” untuk terus bekerja di Shadowlands. Kemas, keseimbangan, dan iterasi untuk aspek-aspek tertentu bagi penghujung Shadowlands akan menjadi keutamaan bagi Blizzard.
Blizzard juga menyebutkan bahawa pembangunan juga telah diganggu oleh pandemik dan polisi kerja daripada rumah. Dengan mengakui isu ini, Blizzard berjanji akan terus mendedikasikan dirinya bagi memastikan Shadowlands “memenuhi potensi sepenuhnya” dengan masa tambahan ini.

Pre-patch pertama untuk Shadowlands, yang merangkumi level baru dan latar belakang ringkas untuk expansion, akan dilancarkan secara rasmi pada 13 Oktober. Blizzard pasti akan berkongsi lebih banyak maklumat mengenai tarikh pelancaran Shadowlands, tetapi buat masa ini, tidak ada berita rasmi. Yang saya tahu ialah ia akan tiba lebih lewat daripada 27 Oktober tetapi sebelum tamatnya tahun 2020.
World of Warcraft kini boleh didapati di PC.
Jangan lupa untuk ikuti kami di TikTok!
  @gamersantaimy
Tags: BlizzarddelayTundaWorld of WarcraftWorld of Warcraft: Shadowlands


Digimon Adventure: Evolusi “mengejutkan” BlitzGreymon diperkenalkan dalam anime!

Siri Digimon Adventure “ori” sudah lama menunjukkan bahawa laluan evolusi mempunyai banyak cabang berbeza, tetapi konsep ini tidak diterokai sepenuhnya sehingga adaptasi anime reboot 2020, di mana pihak produksi dapat memanfaatkan idea-idea unik yang dikumpul selama bertahun-tahun untuk menunjukkan beberapa evolusi mengejutkan!

Seperti Patamon yang dapat mengubah ke Pegasmon sebelum Angemon (evolusi ini berlaku pada watku berbeza dalam jalan cerita asal), Taichi dan Agumon juga membuka sebuah lagi evolusi baru yang tidak ada dalam anime asli.

Dalam episod 36, keganasan Millenniumon telah membaling sebuah satelit ke dunia sebenar Jepun. Koushiro Izumi mempunyai cara untuk mengalihkan satelit tersebut ke lokasi yang selamat, tetapi untuk melaksanakan rancangan ini, mereka perlu menyerang sebuah tempat tertentu pada waktu yang tepat di mana kedua-dua dunia sebenar dan dunia digital bersatu antara satu sama lain.
Malangnya, ini adalah cabaran yang besar untuk Taichi, Koushiro, dan Sora, serta Digimon mereka ketika Metallife Kuwagamon dan sekumpulan BladeKuwagamon datang untuk menghalang rancangan ini. Semasa bertarung, Taichi dan MetalGreymon terpaksa menyesuaikan diri dengan kuasa elektrik dan akibatnya, mereka berjaya membuka Mega Evolution baru bernama BlitzGreymon!

Bagi mereka yang tidak tahu, kita hanya kenal bentuk evolusi Mega Agumon sebagai WarGreymon. Ya saya tahu ada banyak bentuk lain tetapi itu hanya daripada spin-off dan game, bukan daripada aspek cerita rasmi. Siapalah sangka yang pihak produksi akan memperkenalkan bentuk baru untuk Agumon. Untuk pandangan penuh, mari kita tonton video di bawah:

Apakah pendapat anda tentang BlitzGreymon? Adakah DigiDestined lain pun akan membuka evolusi Mega baru untuk Digimon mereka? Adakah ini canon? Beri tahu pendapat anda dalam ruang komen sekarang! Untuk segala liputan kami tentang Digimon, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: agumonanimeBlitzGreymonDigimon AdventureMetalGreymonTaichi


Tengah bosan ke tu?? Jom usha sikit Streamer Tempatan yang hebat-hebat ni!

Haaa setelah beberapa bulan kami tidak kongsikan streamer-streamer yang korang semua boleh luangkan masa jadi ‘fan-favourite’, supporter, kongsikan stream-stream mereka, bulan ini kami kembali semula untuk korang semua menambah senarai streamer kegemaran korang tu!

Tiga orang streamer tempatan yang akan kami kongsikan hari ini masing-masing ada kelebihanya. Ada yang lebih mengfokuskan game mobile, ada yang bermain PC dan Mobile dan ada yang bermain PC dan PlayStation 4. Stream mereka bertiga pun apa kurangnya, korang boleh sentiasa teruja untuk melihatnya. Jadi tak nak melengahkan masa lagi, jom usha siapa ketiga-tiga streamer tempatan yang kami maksudkan!

Maxhaze
Sumber: FB Maxhaze
Memperkenalkan ‘Maxhaze’! Tapi rasanya mungkin ramai yang dah kenal dia! Dia pun pernah ditemu ramah oleh geng kami sebelum ini , itu korang boleh rujuk balik disini. Maxhaze atau nama sebenarnya Mohd Hazeeq Bin Shaik merupakan seorang streamer pelbagai platform terutama PlayStation 4, PC dan Nintendo Switch. Kalau korang tengok page Facebook dia sekarang kini dia kerap stream pelbagai permainan video terkini seperti Pokémon Sword and Shield, Resident Evil, Judgment dan macam-macam lagi lah!

Follower Maxhaze di Facebook kini mencecah 85k okay! Bukan sikit tu! Dengan like nya pun sehingga 68k orang! Dunia dia dalam streaming memang tidak dapat dipisahkan, streamer serbegini dengan bermain pelbagai permainan video memang wajib la korang support sebab memang tak bosan dengan kerenah dia! Jadi jangan lupa untuk follow Maxhaze di Facebook okay!
Chiko
Sumber: FB Chiko
Ya ini dia seorang lagi ahli Lapar Esports yang berlambak follower! Sebelum ini kami kongsikan mengenai Mel Romeo betul tak? Kali ini memperkenalkan streamer comel bernama “Chiko” ini atau namanya Ku Izwan Ku Majid! Menggila dengan zaman kegemilangan PUBG PC, naikkan nama bersama-sama Lapar Esports, kini Chiko makin aktif dengan streamingnya di Facebook. Mempunyai follower yang memang ramai arh kat Facebook iaitu 234K dan Like sebanyak 89K, Chiko memang patut ada dalam senarai anda untuk terus beri sokongan pada anak tempatan ini.

Sering mencuba pelbagai permainan PC dan Mobile, baut masa ini Chiko lebih sering stream permainan GTA V, ada juga dia bermain Call of Duty: Mobile dan PUBG Mobile. Jadi jangan lengahkan masa untuk terus ikuti Chiko di Facebooknya okay!
Sharina Richie
Sumber: FB Sharina
Okay yang terakhir kami nak kongsikan hari ini, seorang awek kacukan Malaysia dan Aussie yang namanya makin melonjak naik selepas menubuhkan Angel Bosskur iaitu Sharina Richie! Mempunyai follower sebanyak 77K dan Like sebanyak 32K, Sharina sememangnya pemain PUBG Mobile dan Mobile Legends Bang Bang yang padu! Angel Bosskur yang turut dianggotai MissFarr selepas keluar dari Jr Talent, Baby X gaming dan beberapa ahli yang sememangnya padu-padu dibangunkan untuk pemain wanita naik dalam dunia esports.

Inilah peluang korang untuk memberi sokongan pada gamers Wanita! Diatas ini terdapat jadual Sharina untuk waktu streamingnya dan kornag lihatlah sendiri skill awek ini mengganas dalam permainan kegemaranya!
Jadi macam mana dengan senarai streamers tempatan kali ini? Tahun dah baru kan, mestilah nak tambah senarai gamers-gamers kegemaran korang tu. Tapi kan agak-agak kami berpeluang tak nak temuramah streamer-streamer ni, mesti lebih menarik kan? Okay jangan lupa untuk kongsikan di ruangan komen Facebook/ Twitter kami streamer-streamer seterusnya yang korang nak kami kongsikan di artikel Gamer Santai. Chau dulu dan jangan lupa teruskan sokong streamer tempatan okay!
Jangan lupa untuk ikuti kami di TikTok!
  @gamersantaimy
Tags: ChikomaxhazeSharina RichieStreamerStreamer tempatan


16 Pasukan Bersedia untuk Peperangan di PUBG MOBILE PRO LEAGUE SEA CHAMPIONSHIP S3!

PUBG MOBILE PRO LEAGUE (PMPL) terus membuat gelombang di pemandangan esports kerana PUBG MOBILE PRO LEAGUE SEA CHAMPIONSHIP SEASON 3 (PMPL SEA Championship S3) dijangkakan akan berlangsung dari 21 hingga 23 Mei 2021.

RSG, Geek Fam dan Dingoz MPX akan mewakili Malaysia dan Singapura dalam PMPL SEA Championship S3, bersaing dengan pasukan yang mewakili dari Vietnam, Indonesia dan Thailand, juara PMPL SEA Championship Season 2 dan 3 pasukan pemenang dari PMCO SEA Wild Card untuk jumlah keseluruhan kumpulan hadiah bernilai USD 150,000 (anggaran RM619 ribu). Sementara itu, 2 pasukan teratas secara automatik akan mendapat slot dalam SEA Championship Season 4.

Pasukan yang layak untuk PMPL SEA Championship S3 adalah:
Pasukan Jemputan Langsung:

Nama Pasukan
Negara

Bigetron RA
Indonesia, Juara PMPL SEA Final S2

Pasukan Berkelayakan:

Nama Pasukan
Negara

RSG
Final PMPL MY / SG

Geek Fam
Final PMPL MY / SG

Dingoz MPX
Final PMPL MY / SG

LiveScape
Final PMPL Indonesia

Aura Esports
Final PMPL Indonesia

EVOS Reborn
Final PMPL Indonesia

Faze Clan
Final PMPL Thailand

The Infinity
Final PMPL Thailand

Valdus Esports
Final PMPL Thailand

HVNB
Final PMPL Vietnam

Eagle Esports
Final PMPL Vietnam

Infinity IQ
Final PMPL Vietnam

Pasukan berkelayakan dari PMCO SEA Wild Card:

Nama Pasukan
Negara

Demigod Incognito
Filipina

Orange Play
Kemboja

JoinMe Yellow
Kemboja

16 pasukan akan berjuang untuk merebut gelaran juara PMPL SEA Championship S3 dalam 18 pusingan untuk kejohanan yang berlansung selama 3 hari. Semua siaran langsung akan tersedia di Laman Facebook Rasmi PUBG MOBILE Malaysia dan halaman YouTube. Dengan menonton siaran langsung, peminat PUBG MOBILE berpeluang memenangi hadiah melalui Viewer Milestone Giveaway. Semakin banyak tontonan yang dicapai oleh peminat, semakin tinggi peluang untuk memenangi lebih banyak hadiah.

Peminat juga boleh mengambil bahagian dalam Aktiviti I Dare You dengan menambahkan mesej mereka dalam template poster yang disediakan oleh PUBG MOBILE melalui https://pmplsea.com/my/idareyou dan menyiarkannya di saluran media sosial mereka untuk memenangi hadiah istimewa. Pada masa yang sama, PUBG MOBILE mengajak para peminat untuk menunjukkan sokongan mereka kepada pasukan kegemaran mereka dan menjadi sebahagian daripada PMPL SEA Championship S3 dengan berkongsi karya seni kreatif mereka di Laman Facebook dan Instagram Rasmi PUBG MOBILE Malaysia dengan hashtag #PMPLSEAFANART.

Sebagai tambahan kepada pertarungan menarik antara 16 pasukan teratas, peminat PUBG MOBILE boleh menantikan showmatch selebriti khas pada 23 Mei 2021, yang menampilkan rapper Malaysia – MK K-Clique, pelakon Indonesia – Pevita Pearce, pelakon Thailand – NANON, dan rapper Vietnam – Karik.

PUBG MOBILE PRO LEAGUE SEASON MY/SG 3 (PMPL MY/SG S3) Country Grand Finals berjaya mencapai penutupan yang berjaya setelah pertempuran sengit antara 16 pasukan profesional teratas. RSG memberikan kemenangan yang menakjubkan dan dinobatkan sebagai juara PMPL MY/SG S3, diikuti oleh Geek Fam di tempat kedua. Kedua-dua pasukan akan bergabung dengan Dingoz MPX, Juara Liga Negara untuk mewakili wilayah Malaysia dan Singapura dalam PMPL SEA Championship S3.
“PMPL SEA Championship S3 menandakan kemuncak PMPL MY / SG S3 selama 2 bulan. Kami sangat gembira kerana RSG, Geek Fam dan Dingoz MPX mewakili Malaysia untuk menyertai kejohanan PUBG MOBILE terbesar di Asia Tenggara. Ini bukan perjalanan mudah bagi semua pasukan yang berjuang keras dari perlawanan pertama hingga akhir, dan ke PMPL SEA Championship S3. Kami kagum dengan pasukan yang mempamerkan kemahiran dan kecekapan mereka yang luar biasa di seluruh PMPL MY / SG S3 dan tidak sabar untuk melihat lebih banyak aksi baru dari 3 pasukan yang mewakili di PMPL SEA Championship S3, ”-Oliver Ye, Pengarah PUBG MOBILE Asia Tenggara
Jadi jangan lupa untuk ikuti PUBG Mobile untuk semua liputan terkini permainan kegemaran ini termasuk di Facebook: PUBG MOBILE Malaysia, Facebook: PUBG MOBILE Esports Malaysia, YouTube dan Instagram: @pubgmobilemyofficial.
 Muat turun di sini

PUBG MobilePublisher: Tencent GamesDeveloper: Lightspeed & QuantumRelease Date: 2018-02-09Android, iOS
PLAYERUNKNOWN'S BATTLEGROUNDS yang direka khas untuk mudah alih! Bermain secara percuma di mana sahaja, bila-bila masa. PUBG MOBILE menyampaikan tindakan berbilang pemain yang paling sengit di telefon bimbit. Jatuhkan, gearkan, dan bersaing. Pertahankan pertempuran klasik epik 100-pemain, mod muatan dan pasukan peminat pasukan 4v4 dan mod zombie yang pantas. Paling penting Winner Winner Chicken Dinner!

Jangan lupa untuk ikuti kami di TikTok!
  @gamersantaimy
Tags: Dingoz MPXGeek FamPMPL SEA Championship S3PUBG MOBILE PRO LEAGUEPUBG MOBILE PRO LEAGUE SEA CHAMPIONSHIP S3RSG


Warframe Crossplay Kat Switch?!!

Fresh dari pengumuman nak port Warframe ke Switch, pihak Digital Extremes dah mula cite pasal cross-play dengan platform lain. Diorang ok je nak buat, tapi belum bersedia lagi untuk official mende ni.

PR dari Digital Extreme sendiri memang boleh sahkan yang cross-play ni memang something yang diorang nak buat, tapi takleh confirmkan lagi timing dia. Diorang pun memang tengah kaji la camne nak execute mende ni.

Untuk feature shared account; ataupun guna 1 akaun untuk macam-macam platform; jawapan Digital Extreme adalah: TAK BOLEH. Tapi diorang kira baik sikit la, sebab depa tengah consider nak kasi buat migration account. Tapi maybe sekali je boleh migrate. Apa ni?
Kalau korang rasa nak main dulu sementara nak tunggu version Switch; boleh la berbuat demikian kat PS4, Xbox One dengan PC..
Jangan lupa untuk ikuti kami di TikTok!
  @gamersantaimy
Tags: cross-playdigital extremenintendoswitchWarframe


[E3 2021] Stranger of Paradise: Final Fantasy Origin didedahkan, Demo tersedia di PS5!

Di penutup acara Square Enix E3 2021, kita dapat melihat tayangan perdana untuk Stranger of Paradise: Final Fantasy Origin! Dibuat oleh Team Ninja, ini ialah permainan ala-ala Dark Souls untuk francais ikonik Final Fantasy yang menceritakan semula kisah permainan asal. Banyak yang dibongkarkan dalam trailer di bawah, di mana kita boleh melihat gameplay-nya yang brutal. Saya tahu ramai peminat telah mendengar khabar angin tentang permainan ini di internet, tetapi akhirnya ia diumumkan secara rasmi.

Jalan cerita sebenarnya tidak merumitkan. Empat “Warriors of Light” dari ramalan dilihat sedang memasuki Shrine of Chaos. Apa misi mereka? Mereka datang untuk membunuh Chaos. Di sini, kita akan diperkenalkan kepada Jack, Ash, dan Jed sebagai Warriors of Light dalam kisah baru untuk permainan Final Fantasy ini. Seperti permainan asli, Square Enix menyatakan bahawa pemain boleh menukr kelas pekerjaan watak kepada Black Mage, Dragoon, dan Warrior. Mungkin lebih banyak lagi masih belum diumumkan.

Stranger of Paradise: Final Fantasy Origin akan datang pada tahun 2022, tetapi peminat yang bersemangat tidak perlu menunggu lama untuk mencuba. Versi Demo akan memberi peluang kepada pemilik PS5 untuk mencuba permainan. Namun, mereka hanya dapat menguji Stranger of Paradise: FF Origin sehingga 24 Jun 2021.

Itu sahaja info yang saya tahu buat masa ini. Stranger of Paradise Final Fantasy Origin akan keluar di PS4, PS5, Xbox One, Xbox Series X, dan PC pada tahun 2022, manakala versi Demo akan tersedia di PS5 hingga 24 Jun 2021. Untuk segala liputan kami tentang berita E3, sila tekan pautan ini.
Sumber –  Square Enix
Jangan lupa untuk ikuti kami di TikTok!
  @gamersantaimy
Tags: APRGE3PCPS4ps5square enixStranger of Paradise Final Fantasy Originxbox


Street Fighter 6 ‘Open Beta Test’ bermula 19–21 Mei di PS5, Xbox Series & PC

Hari ini, Capcom mengumumkan bahawa mereka akan mengadakan ‘open beta test‘ baharu untuk Street Fighter 6. Secara khususnya, Street Fighter 6 ‘Open Beta Test‘ akan bermula 19 Mei jam 3.00 ptg hingga 22 Mei 3.00 ptg di PS5, Xbox Series dan PC. Malangnya, ujian beta ini tidak tersedia untuk PS4.

You've all been asking!Play the Open Beta for #StreetFighter6 from May 19-21. Experience the content from Closed Beta Test #2, including 8 characters and various ways to play online!🌐 https://t.co/cUsf8PXM5j pic.twitter.com/HhlqCDCCA4

— Street Fighter (@StreetFighter) May 8, 2023

Kandungan open beta test ini adalah sama seperti yang sebelum; yang menampilkan lapan watak dan mode-mode berikut: Ranked Match, Casual Match, Battle Hub Match, Open Tournament, Extreme Battle, Game Center dan Training Mode.
Berikut ialah info keseluruhan open beta test menurut:
Kandungan Boleh Main

Character Creation (only possible to create once)
Ranked Match
Casual Match
Battle Hub Match
Open Tournament
Training Mode
Hub Goods Shop
Extreme Battles (kemas kini setiap hari)
Game Center (kemas kini setiap hari)
Challenges (kemas kini setiap hari)
DJ Booth
Photo Spot

Watak Boleh Dimainkan

Chun-Li
Guile
Jamie
Juri
Ken
Kimberly
Luke
Ryu

Stage Boleh Dimainkan

Carrier Byron Taylor
Genbu Temple
Metro City Downtown
The Macho Ring
Tian Hong Yuan
Training Room

Ciri-ciri yang Tersedia

Cross-platform play
Control type (Modern / Classic)
Commentary

Play-by-Play Commentator: Vicious / Tasty Steve / Aru / Kosuke Hiraiwa
Color Commentator: James Chen / Demon Kakka

CFN (Fighter List / Replay / Ranking)
Online Match Fight Request function
Battle tutorial
Battle setting
Photo mode

Sekali lagi saya ingatkan, Street Fighter 6 ‘Open Beta Test’ akan bermula 19 Mei jam 3.00 ptg hingga  22 Mei 3.00 ptg di PS5, Xbox Series dan PC. tetapi tidak tersedia untuk PS4. Untuk maklumat lanjut, sila layari laman web rasmi mereka di SINI.
Street Fighter 6 akan keluar secara rasmi di PS5, PS4, Xbox Series dan PC melalui Steam pada 2 Jun. Baca segala berita kami tentang SF6 di SINI.
Jangan lupa untuk ikuti kami di TikTok!
  @gamersantaimy
Tags: Beta testStreet Fighter 6


Iklan Game One Punch Man Terlampau “Cringe”, Ramai Peminat Kecam!

Kalau buka Youtube atau skrol media sosial, mesti akan ada iklan-iklan pelik yang anda mungkin nampak. Lebih-lebih lagi iklan daripada game mobile yang percuma untuk dimainkan. Kadang-kadang agak terhibur menontonnya tetapi ada juga yang agak pelik sehinggakan kita sendiri tidak mahu tontonnya sehingga habis. Itulah yang terjadi dalam iklan game yang memaparkan siri anime terkenal, One Punch Man.

This ad for the new One Punch Man mobile game is terrible😭 pic.twitter.com/Piam8JHOMv

— One Punch Man (@Everything_OPM) September 25, 2022

Dalam iklan game tersebut, kita melihat “Saitama” yang masuk ke dalam sebuah kedai makan. Selepas itu dia disapa oleh seorang lelaki yang bertanyakan soalan kepadanya. Selepas itu, datang pula seorang peminat yang mengenali Saitama sebagai “One Punch Man” daripada sebuah game mobile. Boleh pula tiba-tiba Saitama mulakan “rap” dengan kumpulan yang keluar entah dari mana yang mengulangi perkataan “One Punch Man”.

Kalau anda ingin tahu, iklan tersebut merupakan iklan untuk game ONE PUNCH MAN: The Strongest. Tetapi peminat siri nampaknya tidak menggemarinya kerana kelihatan agak “cringe”. Kalau satu sahaja iklan yang sebegitu, mungkin ramai yang tidak kisah. Ada lagi iklan lain yang mempunyai tahap “cringe” yang sama. Sampai ada yang fikir iklan tersebut bukan iklan rasmi untuk game tersebut. Sabar sahajalah.

Untuk pengetahuan anda, game yang diperkatakan merupakan game turn-based RPG yang dilancarkan untuk iOS dan Android secara percuma. Anda akan mengikuti penceritaan yang sama dalam siri anime. Misi anda kini adalah untuk melindungi penduduk bandar yang memerlukan bantuan. Seperti biasa, game ini mempunyai sistem gacha untuk anda gunakan watak hero yang diinginkan. Anda boleh lawati kedai aplikasi masing-masing untuk muat turun ONE PUNCH MAN: The Strongest.
Untuk mendapatkan liputan lain mengenai One Punch Man daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: iklan gameOne Punch ManONE PUNCH MAN: The Strongest


Ryu, Chun-Li & Akuma sertai acara crossover Rockman X DiVE & Street Fighter V!

Datang lah tiga pencabar baru! Hari ini, Capcom Japan dan Capcom Taiwan mengumumkan bahawa Rockman X DiVE akan berkolaborasi bersama Street Fighter V setelah tamatnya acara crossover dengan Monster Hunter. Diberi nama “Fist of the Raging Demon“, acara baru ini sudah pun bermula dan akan berlangsung hingga 13 Oktober. Bersamanya, Capcom memperkenalkan dua watak S Rank iaitu Ryu dan Chun-li dengan Akuma sebagai “bos antagonis” yang perlu dikalahkan oleh pemain.

Berikut adalah video gameplay untuk Ryu dan Chun-Li:

Walaupun Akuma disahkan sebagai bos acara melalui media Jepun, Capcom tidak membuat pengumuman jika dia akan menjadi “playable character” atau tidak. Seterusnya, lokasi baru bernama ” Suzaku Castle”, juga telah dilancarkan dan merupakan lokasi eksklusif sempena crossover ini!
Untuk peminat Rockman, sertai acara “Fighting Mission” sekarang untuk mengumpulkan “Fight Coins”! Fight Coins dapat diperoleh dengan lebih banyak semasa acara dan terdiri daripada misi seperti “Menyelesaikan sesuatu level tertentu, Research 30 kali atau kirim AP kepada rakan sebanyak 100 kali.”
Selepas memperolehi “Fight Coin”, kita boleh menukar mata wang ini untuk “Champion Crate” bagi mendapatkan watak-watak baru untuk ditambah dalam koleksi seperti Ryu atau Chun-Li. Selain daripada itu, acara juga menyediakan pelbagai ganjaran lain yang pasti akan bantu dalam perjalanan anda. Maklumat lanjut tentang misi-misi dalam acara  Rockman X DiVE x Street Fighter   boleh dilihat di sini.

Mega Man X DiVE kini tersedia di seluruh dunia pada peranti mobile Android dan iOS. Game ini juga tersedia untuk PC melalui Steam di kawasan Asia sahaja buat masa ini.
 Muat turun di sini

Mega Man X DiVE (Rockman X DiVE)Publisher: CAPCOM TaiwanDeveloper: CAPCOMRelease Date: 2020-03-24Android, iOS
Mega Man X DiVE (Rockman X DiVE) merupakan sebuah permainan platform dari siri Mega Man X yang dibangunkan oleh CAPCOM Taiwan untuk platform iOS dan Android.

Jangan lupa untuk ikuti kami di TikTok!
  @gamersantaimy
Tags: AkumaCapcomChun-LiFist of the Raging DemonRockMan X DiVERyuStreet Fighter V


vivo V27 5G Review – Fotografi Malam Kini Lebih Mudah Serta Menawan Dengan Aura Light & AMX766V!

vivo secara rasminya melancarkan telefon terbaharu mereka, vivo V27 5G di Malaysia dan ia sudah tersedia untuk didapatkan! Smartphone ini menampilkan Aura Light Portrait System yang jauh lebih baik berbanding sebelumnya. Ditambah dengan reka bentuk yang elegan dan bergaya, cip canggih untuk gaming serta pengalaman selfie yang hebat, ia seperti berbaloi untuk dimiliki. Kami juga telah berpeluang untuk menggunakannya dan berikut adalah review kami untuk vivo V27 5G!

Reka bentuk & Paparan
Memandangkan V series terkenal dengan rupanya yang bergaya, V27 5G hadir dengan reka bentuk menawan yang memberikan rupa yang dinamik, artistik, ringkas dan elegan. Setiap warna menawarkan pengalaman visual yang berbeza. Model yang kami gunakan ialah edisi Emerald Green yang boleh bertukar warna di panel belakangnya, terima kasih kepada Fluorite AG Glass yang digunakan. Apabila ia menangkap cahaya matahari, warna hijau yang biasa pada phone akan bertukar untuk kelihatan seperti warna Emerald.

Untuk port pula, terdapat USB-C untuk mengecas tanpa headphone 3.5mm. Kedua-dua butang power dan volume pula berada di posisi kanan. Dengan berat 180g serta kenipisan 7.36mm, memang selesa betul apabila anda memegang phone ini dengan lama. Lenguh pun tiada.

Menampilkan paparan melengkung 3D 6.78”, anda boleh mendapatkan pengalaman visual yang sungguh menarik, lebih-lebih lagi dengan refresh rate 120 Hz berserta 1.07 bilion warna dan kecerahan dan kontras ultra tinggi. Kalau main game atau tonton filem, memang syok habis!

Kehebatan Aura Light Potrait System dan Kamera
Kami pasti ramai antara anda yang suka mengambil gambar di mana-mana sahaja, tidak kiralah siang atau malam. Tetapi kalau tangkap gambar masa malam, sudah pastinya gambar kelihatan agak malap kerana kekurangan cahaya. Jangan risau, kerana vivo V27 5G boleh membantu anda dalam hal ini.

Dengan adanya teknologi Aura Light Portrait System, anda boleh mendapatkan hasil gambar malam yang lebih terang malah kelihatan semula jadi. Terima kasih kepada kamera ultra-sensing utama pada belakang telefon serta efek pencahayaan lembut yang tersedia pada smartphone ini. Anda boleh nampak perbezaan yang sangat berbeza jika dibandingkan dengan penggunaan flashlight biasa. Untuk phone mid-range, agak terkejut juga apabila sensor Sony IMX766V tersedia. Jadi memang tidak peliklah mengapa hasil gambar kelihatan hebat.
Selain itu, kamera belakang V27 mempunyai OIS, yang membolehkan exposure yang lebih lama dan meningkatkan pengambilan cahaya sebanyak enam kali ganda, menghasilkan snapshot yang lebih stabil dan meningkatkan kualiti gambar.

Night Mode untuk kamera vivo V27 juga bukan calang-calang. Dengan gabungan antara Real-Time Extreme Night Vision serta algoritma RAWHDR vivo, anda boleh melihat preview gambar anda. Ia juga membolehkan anda untuk laraskan exposure dan kecerahan secara manual semasa preview ini. Jadi tiada halangan untuk anda rakamkan detik-detik indah anda pada waktu malam.

Berikut adalah gambar-gambar yang ditangkap menggunakan kamera V27 5G:

Mahu gaming? Tiada masalah
V27 5G tampil dengan cip pemprosesan canggih 4nm MediaTek Dimensity 7200 memberikan kelajuan yang lebih tinggi serta prestasi yang ketara jika nak dibandingkan dengan model terdahulu. Nak tukar antara aplikasi memang cepat tanpa masalah. Ia turut dilengkapi dengan extended RAM sehingga 8GB. Ditambah dengan model 12 GB RAM bermakna anda mempunyai 20 GB RAM! Jadi tidak peliklah mengapa kami boleh mainkan game serta pergi ke aplikasi lain dengan begitu cepat.
Antara game yang kami mainkan pada phone ini ialah Genshin Impact, Mobile Legends: Bang Bang dan PUBG Mobile. Kesemua game ini kami main dengan setting yang tertinggi. Berikut adalah prestasi untuk setiap game:

Genshin Impact

Kami telah sempat menghabiskan beberapa boss fight dan juga menyelesaikan daily quest. Cuma terdapat beberapa bahagian yang mungkin lag, serta motion blur yang melampau. Jadi kami syorkan anda untuk menggunakan setting “High” dan kebawah untuk mendapatkan gameplay yang lebih lancar. Alang-alang hidupkan mode “Boost” pada game sidebar phone.

PUBG Mobile

Walaupun bermain dengan setting Ultra, sepanjang bermain sangatlah lancar. Segala perincian dalam game kelihatan sangat baik tanpa sebarang cacat cela. Siap dapat Chicken Dinner pula.

Mobile Legends: Bang Bang

Mobile Legends mungkin tidak begitu pentingkan grafik tetapi phone ini mampu menampung grafik “High” game. Sepanjang bermain tidak ada lag langsung mahupun crash. Lancar sahaja sehingga habis satu match.

Yang menariknya, kami telah bermain ketiga-tiga game ini secara berterusan dan suhu phone tidaklah terasa panas yang membakar. Ia terasa suam-suam sahaja. Bateri juga tidaklah makan dengan begitu banyak. Kalau nak gameplay yang lebih lancar, kenalah gunakan Ultra Game Mode dengan sepenuhnya.
Hayat bateri yang panjang
Phone ini dilengkapi dengan bateri 4,600mAh (TYP). Bolehlah anda lakukan apa-apa sahaja dengan phone ini dengan tempoh yang lama. Agak lama juga kami menonton YouTube dengan phone ini, hampir 3 jam begitu. Tetapi bateri phone masih lagi banyak. Rasanya kalau anda hanya menggunakannya dengan biasa seperti mendengar lagu atau layari internet, mungkin baterinya akan tahan sepanjang hari.

Kalau sudah menonton Youtube, main game, skrol media sosial, sudah tentu bateri akan habis. Nasib baik vivo V27 dilengkapi dengan teknologi FlashCharge, yang membenarkan kuasa pengecasan 66W. Kami telah cas tanpa bermain fon dan membiarkan skrin dimatikan, tidak sampai 30 minit bateri phone sudah hampir penuh.
Pendapat
Untuk sebuah phone mid-range, vivo V27 5G memang mengagumkan kami. Bukan setakat kamera sahaja yang mantap malah untuk gaming juga bagus. Kalau anda yang suka bergambar atau merakam video, phone ini memang berbaloi untuk didapatkan. Ditambah pula dengan cip pemprosesan yang laju serta RAM yang tinggi, anda akan dapat melakukan apa sahaja dengan lancar.

Baterinya juga boleh bertahan sepanjang hari untuk kegunaan biasa. Tetapi kalau anda jenis yang banyak menghabiskan masa dengan phone, tiada masalah jika kehabisan bateri kerana phone ini mempunyai pengecasan pantas FlashCharge 66W.
Jadi berapa harga untuk vivo V27 5G ini? Anda boleh rujuknya dibawah:

V27 12+256 GB: RM1999
V27 8+256 GB: RM 1799

Sempena pelancaran, dari 1 April sehingga 1 Mei 2023, anda yang membeli V27 di kedai konsep vivo boleh mendapat hadiah percuma bernilai RM957! Antara hadiah tersebut ialah waranti lanjutan 1 tahun + perlindungan skrin 1 tahun + pelindung skrin tambahan + baucar promosi silang bernilai sehingga RM636.
Kalau anda membeli model V27 12+256 GB, anda boleh mendapat hadiah tambahan sehingga RM 321 yang terdiri daripada speaker Bluetooth, earphone TWS dan Powerbank 10000mAh
vivo V27 5G melaksanakan tugasnya dengan begitu hebat sebagai phone mid-range untuk fotografi malam. Anda yang berminat untuk mendapatkannya, ia telah tersedia untuk dibeli di kedai digital dan pengedar rasmi vivo. Boleh rujuk pautan di bawah untuk membelinya:

E Store
Shopee
Lazada

Untuk mendapatkan review lain mengenai game, teknologi dan filem, sila klik pautan ini.
Jangan lupa untuk ikuti kami di TikTok!
  @gamersantaimy
Tags: V27Vivovivo V27


Attack on Titan The Final Season Part 4 Hadir Dengan Trailer Baharu! Penamat Semakin Hampir!

Mungkin ada antara anda yang tidak tahu, tetapi pada hujung minggu yang lalu, acara Anime Expo yang berlangsung di Los Angeles telah memberikan pelbagai pengumuman menarik untuk peminat anime dan manga. Semasa acara itu juga, MAPPA telah melepaskan trailer rasmi baharu untuk Attack on Titan The Final Season Part 4 yang akan ditayangkan pada musim luruh 2023 (anggaran Oktober – Disember).

Buat masa ini tiada tarikh tetap yang diumumkan. Kalau dalam teaser pertama, kita mendengar Eren sahaja yang berkata-kata. Tetapi untuk trailer rasmi baharu ini, Armin pula yang mula menyampaikan sedikit kata-kata daripada manga. Mikasa juga mengucapkan selamat tinggal kepada Eren. Walaupun trailer tersebut hanya 30 saat, banyak juga spoiler yang ditunjukkan. Pembaca manga pasti tidak sabar untuk menontonnya nanti.

Sumber: Kodansha
Buat anda yang masih belum menonton bahagian Attack on Titan The Final Season Part 3 Part 1, bolehlah singgah ke platform seperti Netflix dan iQIYI.
Kepada anda yang tidak mengenali siri ini, Attack on Titan merupakan karya manga oleh Hajime Isayama dan pertama kali diterbitkan dalam Bessatsu Shounen Magazine pada tahun 2009. Siri manga tersebut sudah pun berakhir pada bulan April 2021 dengan jilid ke-34.

Sumber: Kodansha
Ia telah mendapat adaptasi anime oleh Wit Studio pada tahun 2013 dan telah diambil alih oleh MAPPA untuk musim terakhir yang dibahagikan kepada tiga bahagian. Bukan setakat anime sahaja, siri ini juga mendapat adaptasi filem live action, novel dan juga game, tidak kiralah konsol mahupun mobile.
Untuk mendapatkan segala liputan mengenai Attack on Titan daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Attack on TitanAttack on Titan The Final Season Part 4Shingeki no Kyojin


PC Building Simulator kini percuma di Epic Games Store!

Rasanya pengguna PC tahu betapa susahnya untuk dapatkan satu kad grafik di dunia sebenar buat masa sekarang, tetapi nasib baiklah, masih ada cara bagi kita membina PC dengan komponen terbaik. Untuk masa yang terhad, PC Building Simulator, sebuah game di mana kita boleh membina PC impian sendiri di ruang siber, kini ditawarkan secara percuma di Epic Games Store sehingga 15 Oktober!

Mula-mula dikeluarkan pada awal tahun 2019, PC Building Simulator adalah game simulasi yang tepat untuk perbuatan atau kerja membina PC. Walaupun bukan antara game simulator yang paling pelik di pasaran (Goat Simulator memang calon pertama), ia tetap menerima sambutan meriah di mana sebanyak 3000 pengguna memberi penilaian “Very Positive” di Steam, yang menunjukkan betapa popularnya genre simulator pada zaman ini.

Di PC Building Simulator, kita diberi tanggungjawab untuk menguruskan perniagaan membina dan memperbaiki PC di mana anda mesti menggunakan semua kemahiran teknikal untuk menyelesaikan pelbagai permintaan yang datang dari pelanggan. Permintaan ini merangkumi “menukar bahagian dalaman PC dan membuat penambahbaikan umum, sehinggalah membina sistem PC sepenuhnya”. Semua permintaan ini harus diselesaikan sambil menyeimbangkan duit untuk memastikan kita sentiasa memperoleh keuntungan!
Sebenarnya, PC Building Simulator boleh menjadi alat pengajaran yang bagus bagi sesiapa yang ingin mula membina sistem sendiri dan bertujuan untuk mengajar pengguna baru bagaimana cara-cara memasangkan PC dengan arahan lengkap yang menjelaskan “bagaimana bahagian itu harus dipasang” serta memberikan maklumat berguna tentang setiap perkakasan dan fungsinya.

Jika anda berminat, jangan lupa untuk menebus  PC Building Simulator sekarang di Epic Games Store selagi ia percuma. Apa yang ditawarkan hanyalah game asas, tetapi jika anda inginkan lebih banyak kandungan, pelbagai DLC juga tersedia seperti expansion esports di mana kita membekalkan PC untuk pasukan esports.
Jangan lupa untuk ikuti kami di TikTok!
  @gamersantaimy
Tags: epic games storeFreePCPC Building SimulatorPercuma


Peminat Mega Man dah boleh bergembira! MEGAMAN X DiVE boleh dimuat turun bermula 24 Mac ini!!

Berita gembira pada peminat permainan Mega Man kerana CAPCOM telah mengumumkan permainan mobile terbaru mereka “Mega Man X DiVE” secara rasmi akan dilancarkan di platform Android dan iOS 24 Mac 2020 ini dan mengumumkan sesuatu yang baru dalam permainan termasuk pembukaan watak sehingga level 60, Quest Map dan sistem skill (DiVE trigger) terbaru!

Sebagai tambahan, pra-pendaftaran kini mencecah 500 ribu!! Disebabkan itu, para pemain akan menerima Extraordinary Mortar sebuah senjata S Rank sebagai bonus selepas log masuk permainan ini nanti!

“Demi membawa pemain kepada pengalaman permainan yang lebih baik, bukan sahaja untuk memastikan debugging tetapi juga mengoptimumkan mereka yang berkaitan dengan butiran seperti kesan bunyi dan kesan khas. Oleh itu, kami percaya Mega Man X DiVE benar-benar akan membawa pemain keseronokan yang luar biasa!”
-pasukan pembangunan CAPCOM

Kesemua peringkat Klasik kembali, serta Sistem Skill (DiVE trigger) yang menarik!
Peringkat dalam permainan yang akan hadir kini adalah tambahan peta klasik seperti Highway, Gallery dan Factory kini kembali. Selain itu terdapat peringkat baru seperti “Air Force” dimana anda akan jatuh pada bila-bila masa; “Sky” dengan bangunan yang tinggi disekeliling serta “Floating Ruins” yang penuh dengan misteri! Jadi pada pemain yang pernah main Mega Man pasti merasakan memori akan kembali semula!

1 of  3

-
+

Setiap watak mempunyai skil tersendiri, sebagai contoh: “Charge Shot” dari X dan “Ryuuenjin” dari Zero. Untuk memberi lebih keseronokan, Mega Man X Dive  mengembangkan sistem keterampilan unik iaitu “DiVE trigger” . Pemain boleh “DiVE trigger” melalui “Skills” di dalam “Lab” apabila akaun pemain mencapai level tertentu. Setiap pemain dapat menggunakan dua skil “DiVE trigger” apabila memasuki peringkat biasa atau PvP. Walau bagaimana pun, “DiVE trigger”  hanya boleh dihunakan sekali kerana kuasanya terlalu kuat.

Pra-pendaftaran 500ribu orang dah dikecapi? Dapatkan Senjata S Rank dan Ganjaran lain sekarang!

Nombor pra-pendaftaran Mega Man X DiVE kini telah mencecah 500 ribu pemain! Pemain yang pra-daftar ini akan mendapat senjata S Rank “Extraordinary Mortar”, Gatling, Falcon Buster, ZX Buster dan 1,000 element Metal sebagai ganjaran! Selain itu, pada sesiapa yang mendaftar bersama email, pemain akan mendapat watak tambahan “Alia”! Jadi apa lagi yang dinantikan? Jom bersama pra-daftar sebelum 24 Mac 2020 ini dan dapatkan ganjaran hebat ini!

1 of  3

-
+

Jangan lupa untuk mendapat lebih kemaskini di Facebook dan laman web rasmi Mega Man X DiVE!
 Muat turun di sini

Mega Man X DiVE (Rockman X DiVE)Publisher: CAPCOM TaiwanDeveloper: CAPCOMRelease Date: 2020-03-24Android, iOS
Mega Man X DiVE (Rockman X DiVE) merupakan sebuah permainan platform dari siri Mega Man X yang dibangunkan oleh CAPCOM Taiwan untuk platform iOS dan Android.

Jangan lupa untuk ikuti kami di TikTok!
  @gamersantaimy
Tags: CapcomMega Man X DiVEMega man X DiVE CBTPre-register Mega Man X DiVE